# Shajiabang

Shajiabang (xinès simplificat: 沙家浜, pinyin: Shājiābāng); coneguda pel nom en anglès Sparks Amid the Reeds, és una òpera revolucionària xinesa i una de les huit òperes model permeses durant la Revolució Cultural.

## Producció

Va ser produïda per primera vegada com una òpera de Shanghai titulada Ludang Huozhong (xinès simplificat: 芦荡火种, pinyin: Lúdàng huǒzhòng) el 1958 per la Troupe d'Òpera Hu. L'octubre de 1963, la Primera Companyia d'Òpera de Beijing la va adaptar com a òpera de Pequín. Mao Zedong la va vore l'any 1964 i va demanar que es canviara el títol, ja que les espurnes no encendrien les canyes humides, de manera que va rebre el nom del lloc on transcorre l'acció, la ciutat de Shajiabang ("rierol de la família de les sorres"). Jiang Qing (l'esposa de Mao, una figura destacada de la Revolució Cultural), va insistir que s'ampliara el paper del comissari polític de l'Exèrcit Roig. Les rutines de ball també van ser revisades, l'òpera no va arribar a la forma definitiva fins al 1970. Wang Zengqi també hi va contribuir.

## Sinopsi

Ambientada durant la Segona Guerra Sino-japonesa ("Guerra de Resistència", principis dels anys quaranta) al territori dominat pels japonesos a l'oest de Shanghai. Shajiabang és una ciutat al costat del llac Yangcheng. La germana Aqing dirigeix una casa de te visitada pels oficials d'un grup col·laboracionista xinés; però sense que ells ho saben, ella és membre del Partit Comunista de la Xina, i està ajudant els soldats ferits del Nou Quart Exèrcit que s'amaguen als aiguamolls.

## Llegat

Shajiabang es va convertir en una pel·lícula el 1971 pel Changchun Film Studio, i la partitura també s'ha interpretat com una "simfonia revolucionària".
Una sala d'exposicions de la història revolucionària de Shajiabang es va obrir el 1988 i es va ampliar el 2006.

## Referències

* ↑ Agency, United States Central Intelligence. «Daily Report, Foreign Radio Broadcasts», 16-02-1966.
* ↑ «Shachiapang: A Modern Revolutionary Peking Opera. Rev. Collectively by the Peking Opera Troupe of Peking, May 1970 Script». Foreign Languages Press, 16-02-1972.
* ↑ The Drama Review: TDR, 15, 2, 1971, pàg. 270–273. DOI: 10.2307/1144651. JSTOR: 1144651.
* ↑ , 29-10-2000.
* ↑ «Shajiabang；沙家浜 » Productions 作品 » Digital Library of Chinese Theatre 中国戏剧资料库». chinesetheatre.leeds.ac.uk.
* ↑ Chen, Xiaomei. Acting the Right Part: Political Theater and Popular Drama in Contemporary China. University of Hawaii Press, January 31, 2002. ISBN 9780824824839.
* 1 2 McDougall, Bonnie S. Popular Chinese Literature and Performing Arts in the People's Republic of China, 1949-1979. Univ of California Press, May 18, 2018. ISBN 9780520301917.
* ↑ «Opera gives delta town a reason to be proud - Chinadaily.com.cn». epaper.chinadaily.com.cn.
* ↑ Institute (U.S.), Defense Language. «Elementary Chinese». Defense Language Institute, 16-02-1977.
* ↑ Yaping, Ding. General History of Chinese Film II: 1949–1976. Routledge, October 26, 2021. ISBN 9781000434873.
* ↑ «Shajiabang - maozhang.net». www.maozhang.net.
* ↑ Encyclopedia of China, Vol. 22 (2nd edition, 中国大百科全书（第二版）第22册). Encyclopedia of China Publishing House, 2009, p. 576–577. ISBN 978-7-500-07958-3.
* ↑ Deng, Youmei (en xinès) Free Forum of Literature (文学自由谈), 1997, 5, pàg. 98–105.
* ↑ Chingchih, Liu. A Critical History of New Music in China. The Chinese University of Hong Kong Press, July 20, 2010. ISBN 9789629969707.
* ↑ «Memorial Hall of Shajiabang Revolutionary History».
* ↑ Denton, Kirk A. Exhibiting the Past: Historical Memory and the Politics of Museums in Postsocialist China. University of Hawaii Press, December 31, 2013. ISBN 9780824840068.